Морски орли
Морски орел

Морските орли (Haliaeetus) са род едри дневни грабливи птици, които имат и представител в България. Размахът на крилете достига 2,5 m и теглото им до 7-9 кг, като е описан случай на 12 кг женска на стелеров орел.

Разпространение и биотоп 
Срещат се в Европа (включително България), Африка и Азия. Обитават предимно крайбрежия. В България се среща единствено видът Морски орел (Haliaeetus albicilla). В Европа, Северна Африка и Близкия Изток са отчитани и други два вида - черноопашатият морски орел (като вагрант във Финландия, Израел, Холандия, Норвегия и Полша), и белоглавият морски орел (като случаен вид от Северна Америка установен в Ирландия през 1973 и 1987 година.

Начин на живот и хранене 
Много силни птици, ловуващи практически всякаква по-едра плячка като риба, птици, бозайници и др.

Допълнителни сведения 
На територията на България морският орел е изключително рядък и защитен от закона вид. У нас той е гнездящо-постоянен вид с извънредно малобройна численост - до 100 зимуващи двойки и и единици преминаващи индивиди.

Списък на видовете 
 род Haliaeetus -- Морски орли
 Haliaeetus albicilla -- Морски орел (Белоопашат орел, Белоопашат морски орел)
 Haliaeetus leucocephalus -- Белоглав орел (Белоглав морски орел)
 Haliaeetus leucogaster --
 Haliaeetus leucoryphus -- черноопашат морски орел
 Haliaeetus pelagicus -- Стелеров морски орел
 Haliaeetus sanfordi --
 Haliaeetus vocifer -- Африкански белоглав морски орел
 Haliaeetus vociferoides --